Yarımçıq xatirələr (film, 2015)

**Yarımçıq xatirələr** — 2015-ci ildə çəkilmiş Azərbaycan filmi. Rejissoru Elxan Cəfərovdur.

## Məzmun
Film 1941-ci ildə Brest qalasını faşistlərdən qəhrəmancasına müdafiə etmiş və 50 ildən sonra doğma Qarabağını erməni işğalçılarından müdafiə etməyə qalxmış Azər (*[[Bəhruz Vaqifoğlu]]*) adlı bir əsgərin taleyindən bəhs edir. Filmin qəhrəmanı iki müharibənin iştirakçısıdır. Filmdəki hadisələr Qarabağ müharibəsinə rus zabitinin gözü ilə baxışı əks etdirir. Qarabağda ermənilər tərəfdə döyüşən rus kapitanı Vanya veteran Azəri öldürür, sonra isə yaşlı azərbaycanlı snayperin xatirələr gündəliyini tapır. Babasının Böyük Vətən müharibəsində veteran Azər ilə birgə döyüşdüyünü öyrənən rus zabiti onun meyitini Azərbaycan tərəfinə vermək üçün öz həyatını təhlükəyə atır, eyni zamanda gündəliyi vərəqlədikcə ekranda 1941–45-ci ilin hadisələri canlanır.

## Film haqqında
* Filmin təqdimat mərasimi 9 may 2015-ci ildə Nizami Kino Mərkəzində keçirilmişdir.
* Film faşizm üzərində qələbənin 70 illiyinə həsr olunmuşdur. 
* Film Mədəniyyət və Turizm Nazirliyinin sifarişi ilə çəkilmişdir.
* Gülzar Qurbanova 28 dekabr 2015-ci ildə "Yarımçıq xatirələr" filminə görə "Ən yaxşı qadın rolunun ifası" nominasiyasında "Qızıl Pəri" mükafatına layiq görülmüşdür.
* Filmin çəkilişinə Müdafiə və Daxili İşlər nazirlikləri dəstək göstərib.
* Filmdə erməni obrazlarını gürcü aktyorları canlandırmışdır.
* Film Belarusfilm kinostudiyasının texniki dəstəyi ilə çəkilib.
* Film Belarusun Brest, Minsk şəhərlərində, Vileyka qəsəbəsində, eyni zamanda Azərbaycanda lentə alınıb.
* “Bizim kino günləri”ndə filmə baxış keçirilmişdir.
* Film 2023-cü ildə "On5sıfır7" Film Həftəsində iştirak edib.

## Filmin heyəti
### Film üzərində işləyənlər
**Ssenari müəllifləri :** Konstantin Vorobyov, Yavər Rzayev**Quruluşçu rejissor :** Elxan Cəfərov**Quruluşçu operator :** Nadir Mehdiyev**Prodüser :** Müşfiq Hətəmov**Quruluşçu rəssamlar :** Rafiq Nəsirov, Vadim Şafranski**Bəstəkar :** Polad Bülbüloğlu**Səs operatoru :** Tariyel Həsənzadə**Səs rejissoru :** Mehman Nadirov**Montaj :** Elşad Rəhimov **Rejissorlar :** Tatyana Xvaley, Çingiz Həsənov**Redaktorlar :** Ramiz Rövşən, Yusif Şeyxov**İcraçı prodüser :** Azər Quliyev**Dialoqların müəllifi :** Ramiz Fətəliyev**Geyim üzrə rəssamlar :** Darya Romanova, Elfira Hüseynova**Maliyyə meneceri :** Emil İbrahimov**Xətt prodüserləri :** Aydın Hacıyev, Yuri İvanov

### Rollarda
Bəhruz Vaqifoğlu — Azər (Gənc)Qurban İsmayılov — Azər (Yaşlı)Mixail Kaminskiy — VanyaGeorgi Tsaava — ArtavazdGülzar Qurbanova — JannaAndrey Milyuxin — StankeviçZurab Nijaradze — RantikŞamil Süleymanov — SəmədVeronika Plyaşkeviç — NadyaAleksandr Pavlov -
Sergeyİvan Matskeviç — PolkovnikKərim Pokaçakov — YakutRza Rzayev — CavanşirQeogi Murdjikneli — SamvelAnatoli QuryevOtar MikeladzeAleksandr IlinSergey ŞiroçinYevgeni Baxar Nikolay RyabıçinDmitriy Qlazaçev Viktor VasilyevRövşən Ağayev — Azərbaycan döyüşçüsüFaiq Məmmədov — Azərbaycan döyüşçüsüCavanşir Hadıyev — Azərbaycan döyüşçüsü

Filmi səsləndirənlər:

Vüsal Murtuzəliyev — Azər (Gənc) (Bəhruz Vaqifoğlu)(titrlərdə yoxdur)

Rəşid Səməndər — Cavanşir (Rza Rzayev)(titrlərdə yoxdur)

Mehriban Zəki — Janna (Gülzar Qurbanova)(titrlərdə yoxdur)

Şövqi Hüseynov — Rantik (Zurab Nijaradze)(titrlərdə yoxdur)

Qorxmaz Əlilicanzadə — Samvel  (Qeoqi Murdjikneli)(titrlərdə yoxdur)

Elxan Cəfərov - Vanya (Mixail Kaminskiy)(titrlərdə yoxdur)

Tərcüməni səsləndirənlər:

Almaz Amanova

Elşən Rüstəmov

Rövşən Məmmədli

## Həmçinin bax
Azərbaycan filmlərinin siyahısı

## Xarici keçid

Filmi izlə
Rəsmi treyler
Bu filmdə "böyük qardaş" Rusiyaya mesaj var

## İstinadlar